Sentenza tal-Qorti tal-Ġustizzja (Id-Disa’ Awla) tas-17 ta’ Mejju 2023 (talba għal deċiżjoni preliminari tat-Tribunal da Relação de Lisboa - il-Portugall) – Fonds de Garantie des Victimes des Actes de Terrorisme et d’Autres Infractions (FGTI) vs Victoria Seguros S.A.
(Kawża C-264/22 1, Fonds de Garantie des Victimes des Actes de Terrorisme et d’Autres Infractions)
(Rinviju għal deċiżjoni preliminari – Kooperazzjoni ġudizzjarja f’materji ċivili – Liġi applikabbli għall-obbligi mhux kuntrattwali – Regolament (KE) Nru 864/2007 – Artikolu 4(1) – Artikolu 15(h) – Artikolu 19 – Inċident ikkawżat minn dgħajsa fi Stat Membru – Kumpens għall-vittma ta’ dan l-inċident – Surroga skont id-dritt ta’ Stat Membru ieħor – Talba għal rimbors mit-terz issurrogat – Liġi applikabbli – Preskrizzjoni)
Lingwa tal-kawża: il-Portugiż
Qorti tar-rinviju
Tribunal da Relação de Lisboa
Partijiet fil-kawża prinċipali
Rikorrent: Fonds de Garantie des Victimes des Actes de Terrorisme et d’Autres Infractions (FGTI)
Konvenut: Victoria Seguros S.A.
Dispożittiv
L-Artikolu 4(1), l-Artikolu 15(h), u l-Artikolu 19 tar-Regolament (KE) Nru 864/2007 tal-Parlament Ewropew u tal-Kunsill tal-11 ta’ Lulju 2007 dwar il-liġi applikabbli għall-obbligazzjonijiet mhux kuntrattwali (“Ruma II”),
għandhom jiġu interpretati fis-sens li:
il-liġi li tirregola l-azzjoni tat-terz issurrogat fid-drittijiet ta’ persuna leża kontra l-awtur ta’ dannu u tiddetermina, b’mod partikolari, ir-regoli ta’ preskrizzjoni ta’ din l-azzjoni hija, bħala prinċipju, dik tal-pajjiż fejn iseħħ dan id-dannu.
____________
1     ĠU C 284, 25.7.2022.